**

***IZVJEŠTAJ O POSLOVANJU***

***01.01.2020. – 31.12.2020. godine***

**

***Podgorica, 2021. god.***

***SADRŽAJ***

|  |  |
| --- | --- |
|  |  |
| Ostvareni poslovni rezultati u 2020. god. | str.3 |
| [Registracija](#Tehničko) Društva i vlasnička struktura kapitala | str.8 |
| Kvalifikaciona struktura zaposlenih | str.9 |
| [Proizvodn](#Kvalitet)i kapaciteti | str.10 |
| Struktura prihoda 2020. god. | str.11 |
| [Struktura](#Prodaja) rashoda 2020. god. | str.12 |
| Bilans uspjeha za 2020. god. | str.13 |
| Bilans stanja na 31.12.2020. god. | str.14 |
| Pregled investicionih ulaganja u 2020. god. | str.15 |

***OSTVARENI POSLOVNI REZULTATI U 2020.GODINI***

Kompanija „13. Jul Plantaže“ ad je najveći poljoprivredni proizvođač u Crnoj Gori, dominantne industrijske grane u državi. Plantaže su izvozno orjentisane, pa se 80% količine flaširanih vina konzumira od strane inostranih građana unutar ili van Crne Gore. Uticaj covid-19 krize je dao jasnu opomenu da je neophodno prestruktuiranje pristupa tržišta sve u smislu:

* uvođenja proizvodnje dodatnih voćarskih vrsta
* daljeg unapređenja i povećanja postojećih prinosa stonog grožđa, breskve i nektarine, maslinovog ulja i ribe.

Kao posljedica mjera ograničenja širenja korona virusa u prvoj polovini 2020.godine najveći pad ekonomske aktivnosti zabilježili su sektor turizma, trgovine i industrijske proizvodnje. Značajno smanjenje turističke aktivnosti, koja predstavlja jedan od glavnih pokretača ekonomije, uticalo je i na finansijske parametre tj. ekonomske pokazatelje u ovoj kompaniji.

Kompanija „13. Jul Plantaže“ su dominantni učesnik u ukupnoj proizvodnji vina u Crnoj Gori i lider na teritoriji zapadnog Balkana. Karakteristično je to što je kompanija jedina na Zapadnom Balkanu koja ima značajnu površinu vinograda u jednoj cjelini, ujedno i najveći vinograd u jednom kompleksu u Evropi.

***Proizvodnja***

U proizvodnoj 2019/2020, i pored pandemije korona virusa, ostvarili smo dobre proizvodne rezultate i dobili visoke ocjene za kvalitet naših proizvoda.

Angažovanjem stalno zaposlenih radnika iz proizvodnje i uprave, koji su pored svojih redovnih poslovnih obaveza učestvovali na poslovima u vinogradu i berbi breskve, ublažen je problem nedostatka sezonske radne snage izazvan krizom COVID-19.

Ostvarena proizvodnja u 2020.godini:

* na površini od 2.141,14 ha, ostvarena je proizvodnja od 14.408 tona vinskog grožđa, veoma dobrog kvaliteta, što je 4% manje od ostvarene proizvodnje u 2019. godini.
* Na površini od 137,97 ha ostvarena je proizvodnja od 1.595 tona stonog grožđa, što je 85% više od proizvodnje u 2019. godini.
* Na površini od 83,13 ha ostvarena je proizvodnja breskve od 1.003 tone što je za 27% više od ostvarene proizvodnje u 2019. godine
* Sa površine 2.53 ha kajsije ubrano je 2566 kg ploda
* u RJ Prerada ostvarena je proizvodnja od 8.968.225 kom. flaširanih proizvoda što je 41% manje od proizvodnje ostvarene u 2019.godini.
* Ostvarena je proizvodnja od 295.762 komada loznih kalemova, 136.367 kg ribe i riblje mlađi, kao i 99.433 kg maslina, odnosno 12.983 litara maslinovog ulja, izuzetnog kvaliteta.

***Prihodi, rashodi, dobit***

U 2020. godini kompanija je ostvarila ukupan prihod od 18,8 mil.€, što je za 44% manje od ostvarenog prihoda u 2019. godini.

Ostvareni prihodi od prodaje vina i prirodnih rakija u iznosu od 14,7 mil.€, manji su od ostvarenih u 2019. godini za 44%.

Realizujući zacrtane ciljeve u proizvodnji i prodaji svojih proizvoda i usluga, Plantaže su tokom 2020. godine ostvarile ukupne rashode u iznosu 41,0 mil.€, što je za 24% više od ostvarenih rashoda u 2019.godini.

Značajne stavke u dijelu rashoda predstavljaju troškovi po osnovu rezervacija koje su izdvajane u skladu sa Međunarodnim računovodstvenim standardima i standardima međunarodnog izvještavanja, a odnose se najviše na periode – procese i aktivnosti koji nijesu započeti ili se desili u 2020. godini (sudski postupci, procesi pokrenuti od strane zaposlenih i sl). Na ovaj način, kompanija je značajna sredstva izdvojila za potencijalne gubitke koji bi se mogli desiti u narednom periodu, po osnovu procesa iz prethodnih perioda, a koji bi mogli značajnije da ugroze poslovanje kompanije.

Imajući u vidu činjenicu da je konzervativan pristup menadžmenta bio prisutan prilikom procjene ove vrste rizika, izdvojene su značajne rezervacije, koje u prethodnom periodu nijesu izdvajane.

Ovako obračunati troškovi, kod kojih su priznati i gubici po osnovu nenaplaćenih potraživanja od kupaca (koji su iz ranijih perioda i kod kojih su pokrenuti blagovremeno procesi prinudne naplate, ali bez uspjeha u naplati), nijesu rezultat rada menadžmenta u 2020.godini te na bilo koji način se ne odnose na poteze ili odluke – procese koji su vršeni u 2020. godini, te se ne mogu se smatrati rezultatom rada menadžmenta u posmatranoj godini. Ti troškovi su prepoznati u 2020. godini, ispravno i realno prikazani i po tom osnovu je nastao rashod - trošak, a sve u skladu sa najboljom korporativnom praksom i međunarodnim standardima. Sa druge strane, revizorski izvještaj za 2019.godinu, kao i izvještaji DRI su zahtijevali takve procese, što je na ovaj način i realizovano u cilju otklanjanja nepravilnosti u poslovanju.

Imajući u vidu značajno smanjenje turističkog prometa u 2020.godini, za preko 80% u odnosu na 2019.godinu, Plantaže su uspjele pored svega da sačuvaju i održe kvalitet proizvoda i sačuvaju prisustvo na najvažnijim tržištima. Važno je istaći da kompanija nije dobijala pomoć države u 2020. godini na bilo koji način i pored činjenice da su sve države okruženja značajno pomagale vinogradarsku proizvodnju tokom pandemije.

Prosječna isplaćena neto zarada zaposlenih u 2020. god. iznosi 674€ i ona je za 8% manja u odnosu na 2019. godinu. Prosječna bruto zarada u ovoj godini 1.120€ i ista je 8% manja u odnosu na 2019 .god.

***Novi proizvodi***

Kako bi bolje iskoristili i valorizovali resurse i potencijal koji imamo, kompanija permanentno radi na poboljšanju kvaliteta postojećih i kreiranju novih proizvoda, uz zadovoljenje sve probirljivijih potrošača na domaćem i regionalnom tržištu.

Kratošija

Plantaže su rijetka kompanija u vinskom svijetu koja se bavi naučno istraživačkim radom i koja rezultate naučnih istraživanja, dobijenih u saradnji sa nacionalnim i renomiranim međunarodnim partnerima, direktno implementira u svoje procese proizvodnje, a sve u cilju ispitivanja i istraživanja naših autohtonih sorti, kao i ekspresije njihovih najboljih osobina. Upravo kao rezultat višegodišnjeg istraživačkog rada u našim vinogradima i podrumima, Plantaže su u 2020. godini proizvele novo crveno vino pod etiketom „Kratošija“. U pitanju je prva brendirana Kratošija iz odabranih redova Ćemovskog polja, čime se i simbolički zaokružuje jedna velika priča u čijem je središtu istorija ne samo crnogorskog, već vinarstva i vinogradarstva koje ima odjeka u svjetskim okvirima.

Kratošija sa potpisom Plantaža, kao vino od najstarije crnogorske sorte vinove loze konačno je dobila mjesto koje zaslužuje u bogatoj paleti naših proizvoda i koja će sasvim sigurno, još jače, pozicionirati našu kompaniju na vinskoj mapi svijeta.

Naučna istraživanja u našoj kompaniji su potvrdila da je Kratošija najstarija sorta vinove loze koja se gajila u Crnoj Gori. Uvedena je u kulturu gajenja znatno prije Vranca. Pominje se još u Srednjevjekovnom Budvanskom Statutu iz XV vijeka i predstavlja najstarije ime za sortu koja se u svijetu gaje pod imenom Zinfandel i Primitivo. Rezultati savremenih genetskih istraživanja ukazuju da je sorta Kratošija u središtu crnogorskog vinogradarstva kao što je Cabernet franc i Pinot noir u središtu Bordoa i Burgundije. Imajući u vidu brojne literaturne izvore o njenom vjekovnom gajenju, veliku heterogenost populacije sorte Kratošije, visok stepen virusnih infekcija, varijabilnost njenih biotipova (definisano 17 biotipova), veliki broj potomaka u Crnoj Gori (21), Crna Gora je najbolji kandidat za zemlju porijekla i centar širenja ove sorte u druge krajeve svijeta.

Maslinovo ulje

Masline su najmlađa biljna kultura u „Plantažama“. Sa brojem stabala koji trenutno posjeduje (oko 17.000), kompanija “ 13. Jul –Plantaže” je vlasnik najvećeg maslinjaka u Crnoj Gori, a planiranim povećanjem zasada biće to najveći maslinjak u regionu. Tako će Crna Gora, domovina najstarije masline na svijetu, ponovo zauzeti mjesto koje joj pripada u svijetu maslinarstva, zaokružujući svoju autentičnu gastronomsku priču.

Polazeći upravo od činjenice da je Crna Gora kolijevka maslinarstva u ovom dijelu svijeta u kojoj se nalazi najstarije stablo masline na svijetu, čuvena Barska maslina, kompanija “ 13. Jul – Plantaže“ odlučila je da svoju priču o vrhunskim proizvodima ovog podneblja zaokruži i visoko kvalitetnim maslinovim uljem.

Maslinovo ulje proizvedeno u Plantažama je najfinije maslinovo ulje deklarisano kao ekstra djevičansko. Pažljivom njegom i isključivo ručnom berbom, uz najsavremeniju preradu na presama za hladno cijeđenje, dobijeno je zlatno – zeleno ulje raskošnog mirisa i skladnog, pikantnog plemenitog ukusa. Masline se cijede iskljucivo fizičkim pritiskom, bez zagrijavanja i upotrebe hemijskih procesa. Ovo ulje stručnjaci su ocjenili najvišim ocjenama, a potvrdu svog kvaliteta dobilo je u zlatnim medaljama na prestižnom regionalnom takmičenju u Dalmaciji.

***Nagrade za vrhunski kvalitet***

Vina kompanije “13.Jul – Plantaže”, od svog osnivanja do danas, osvojila su više od 900 nagrada i priznanja na najznačajnijim međunarodnim ocjenjivanjima, takmičenjima i sajmovima. Među desetinama hiljada uzoraka vina iz cijelog svijeta, koja učestvuju na najvećim svjetskim takmičenjima, vina Plantaža se uvijek izdvoje i budu nagrađena najsjajnijim odličjima. Svaki takmičarski uzorak, ma gdje poslat bio, vrati se u Crnu Goru sa nedvosmislenom potvrdom kvaliteta.

Posljednjih godina, od 2016. godine do danas, Plantaže bilježe istorijske uspjehe na ocjenjivanjima koje svijet najviše poštuje poput Decanter World Wine Awards u Londonu, Decanter Asia Wine Awards u Hong Kongu i Mundus Vini u Nojštatu–Njemačka itd. Samo u posljednje tri godine, naša vina osvojila su sto (100) medalja, dokazujući da Plantaže iz godine u godinu potvrđuju svoj kvalitet na vinskoj mapi svijeta.

U 2020. godini, vina kompanije “13. Jul –Plantaže” osvojila su 29 medalja na prestižnim međunarodnim takmičenjima (Decanter World Wine Awards - London, Munus Vini - Nojštat/ Njemačka, Monde Selection Brisel i Balkan International Wine Competition – Sofija). Treba imati u vidu da bi broj osvojenih priznanja u 2020. sigurno bio veći, ali je značajan broj takmičenja i ocjenjivanja otkazan zbog pandemije izazvane pojavom virusa Covid – 19.

Najveći rezultat u 2020. godini, čime je ponovljen veliki uspjeh iz 2019. godine, vina Plantaža su ostvarila u Londonu, na najprestižnijem vinskom takmičenju na svijetu Decanter World Wine Awards osvojivši čak osam novih medalja. Zlatnu medalju i visokih 95 poena osvojio je naš Vranac Pro Corde. Srebrom su nagrađeni: Vranac Barrique, Epoha, Premijer, Vranac Reserve, Vrhunski Vranac, dok su bronzom okićeni Malvazija i Stari Podrum Vranac.

Mundus Vini 2020 – naša vina osvojila su 5 medalja na ovom ocjenjivanju vina u Njemačkoj i to: 2 zlatne i 3 srebrne. U konkurenciji 7.500 vina iz 45 zemalja zlatnim medaljama okitila su se vina proizvedena od autohtone crngoroske sorte Vranac i to:

Premijer i Stari podrumu Vranac, dok su srebrom nagrađeni Vladika, Epoha i Vranac Reserve. Pored Decantera, takmičenje Mundus vini u Njemačkoj ubraja se u jedno od najznačajnijih na svijetu, koje ima tradiciju dugu 19 godina i na kojem svake godine učestvuje više od 10.000 najboljih svjetskih vina.

Monde Selection 2020 - Na veoma cijenjenom vinskom takmičenju koje je održano 2. i 3. jula u Briselu, Vranac Reserve i Epoha osvojili su zlatne medalje, u velikoj konkurenciji vina iz više od 25 zemalja svijeta.

Balkan International Wine Competition 2020 (BIWC) - Na najvećem Balkanskom takmičenju BIWC vina Plantaža osvojila su 14 medalja. Nagradu za najbolje vino iz Crne Gore, kao i duplu zlatnu medalju osvojilo je vino Stari podrumu Cuvee. Zlatne medalje na ovom takmičenju osvojili su: Vranac Reserve; Premijer i pjenušavo vino Val Dry, dok su se srebrom okitili: Kratošija, Vranac Barrique, Stari podrum Vranac, Vladika, Vak Rose, Medun, Chardonnay Barrique, Pro Anima Pinot Blac i a Malvazija.

Osvajanjem ovih medalja vina Plantaža i crnogorski Vranac nastavljaju svoj zlatni niz na svjetskoj vinskoj sceni. Osvojene medalje potvrđuju orjentaciju Plantaža ka beskompromisnom kvalitetu, ali i ka trajnom naporu da vina iz Crne Gore zadrže i ojačaju svoju reputaciju na međunarodnom vinskom tržištu, koje sve više traga za vinima od autohtonih sorti koja predstavljaju odraz autentičnih nacionalnih kultura. Praćenje svjetskih trendova u vinarstvu i neprekidno ulaganje u razvoj, kao i iskustvo i znanje, čine da iz godine u godinu kvalitet vina Plantaža bude potvrđivan i nagrađivan zlatom na takmičenjima koje svijet najviše poštuje.

***REGISTRACIJA DRUŠVA***

„13.Jul-Plantaže“ a.d. je kod Centralnog registra Privrednog suda u Podgorici registrovano pod brojem 4-0000895/001 dana 14.08.2002. god. u skladu sa odredbama Zakona o privrednim društvima (Sl. list RCG br 6/02).

Posljednja promjena podataka je kod CRPS-a registrovana dana 07.05.2021. godine pod registarskim brojem 4-0000895/037, adresa: Podgorica, Ulica Put Radomira Ivanovića br.2, godina osnivanja: 1963., matični broj društva: 02016281, šifra djelatnosti: 0121, tip preduzeća: akcionarsko društvo; broj zaposlenih na 31.12.2020. je bio 581.

***DJELATNOST I VLASNIČKA STRUKTURA KAPITALA***

Djelatnost društva je proizvodnja, prerada i promet poljoprivrednih proizvoda, proizvodnja vina i žestokih pića, proizvodnja loznog i voćnog sadnog materijala, proizvodnja ribe i riblje mlađi-kalifornijske pastrmke, ugostiteljstvo i trgovina.

 *Broj akcija: 179.255.993*

 *Nominalna vrijednost jedne akcije iznosi 0,5113 €.*

 *Vrijednost akcijskog kapitala iznosi 91.653.589 €.*

***Vlasnička struktura kapitala na dan 31.12.2021. godine***

|  |  |  |  |
| --- | --- | --- | --- |
| ***AKCIONARI*** | ***Kapital*** | ***Strukt.u %*** | ***Broj akcija*** |
| ***Investiciono - razvojni fond Crne Gore*** | ***20.372.538,36*** | ***22,23%*** | ***39.844.589*** |
| ***Republicki fond penzijskog i invalid.osiguranja*** | ***19.701.015,34*** | ***21,50%*** | ***38.531.225*** |
| ***Zavod za zapošljavanje Republike Crne Gore*** | ***7.817.625,14*** | ***8,53%*** | ***15.289.703*** |
| ***Vlada Crne Gore*** | ***3.361.148,15*** | ***3,67%*** | ***6.573.730*** |
| ***DRŽAVNI KAPITAL*** | ***51.252.326,99*** | ***55,92%*** | ***100.239.247*** |
| ***Crnogorska komercijalna banka a.d.*** | ***8.458.569,86*** | ***9,23%*** | ***16.543.262*** |
| ***Investicioni fondovi*** | ***2.542.354,89*** | ***2,77%*** | ***4.972.335*** |
| ***Fizička lica*** | ***24.924.700,03*** | ***27,19%*** | ***48.747.702*** |
| ***Kastodi računi*** | ***3.690.148,22*** | ***4,03%*** | ***7.217.188*** |
| ***Ostala pravna lica*** | ***785.489,23*** | ***0,86%*** | ***1.536.259*** |
| ***OSTALI AKCIONARI*** | ***40.401.262,23*** | ***44,08%*** | ***79.016.746*** |
| ***UKUPNO:*** | ***91.653.589,22*** | ***100,00%*** | ***179.255.993*** |

***13 Jul- Plantaže je osnivač i vlasnik:***

* „13 Jul" d.o.o. Beograd, sa učešćem 100%
* „13 Jul" d.o.o. Sarajevo, sa učešćem 100%
* „Plant-omp“d.o.o. Podgorica, sa učešćem 50%
* „Monteadria UK Limited“ London, sa učešćem 33,33%
* „Lovćen osiguranje“ a.d. Podgorica, sa učešćem 0,12%
* „Recomont“ d.o.o. Podgorica, sa učešćem 20%

***Kvalifikaciona struktura zaposlenih „13 jul plantaže“ a.d.***

 Kompanije je na dan 31.12.2020. imala je 573 zaposlenih, sljedeće kvalifikacione strukture:

* Doktori nauka 3
* Magistri 22
* Visoka stručna sprema 157
* Viša stručna sprema 17
* Visoko kvalifikovani radnici 14
* Srednja stručna sprema 174
* Kvalifikovani radnici 74
* Polukvalifikovani radnici 39
* NK radnici 73

Broj sezonskih radnika po mjesecima:

|  |  |
| --- | --- |
| **MJESEC** | **SEZONCI** |
| **JANUAR** | 630 |
| **FEBRUAR** | 629 |
| **MART** | 479 |
| **APRIL** | 362 |
| **MAJ** | 412 |
| **JUN** | 504 |
| **JUL** | 529 |
| **AVGUST** | 694 |
| **SEPTEMBAR** | 882 |
| **OKTOBAR** | 346 |
| **NOVEMBAR** | 328 |
| **DECEMBAR** | 472 |

Prosječan broj svih zaposlenih mjesečno iznosio je 1.136.

***PROIZVODNI KAPACITETI U 2020.GODINI***

***Proizvodne kapacitete*** u vinogradarsko-voćarskoj proizvodnji čine:

* vinogradi u rodu površine 2.223,67 hektara, od čega 2.088,61 hektara pod vinskim groždjem sa autohtonom sortom »Vranac« kao dominantnom (56,60%) i 135,06 hektara pod stonim groždjem, sa prosječnom godišnjom proizvodnjom od 17.799.048 kg.
* Voćnjaci – zasad breskve na površini od 83,13 hektara sa prosječnom godišnjom proizvodnjom od 792.490 kg.
* Matičnjak loznih podloga na površini od 38,34 ha sa proizvodnjom loznih kalemova koji se koriste za podizanje novih i zanavljanje postojećih zasada vinograda i manjim dijelom za eksterno tržište, prodajom individualnim proizvodjačima.
* Svi zasadi vinograda, voćnjaka i matičnjaka su pod sistemom za navodnjavanje kog čine 23 bunara sa pumpnim postrojenjima kapaciteta 1.850 lit. vode/sek.; 80,8% površina se nalazi pod sistemom za navodnjavanje »kap po kap«, a 19,2% pod sistemom »kišenja«, i mnoga druga savremena oprema i poljoprivredna mehanizacija–traktori, kombajni, atomizeri, taruperi i sl.

***Preradjivačke kapacitete čine:***

* Tri vinarska podruma kapaciteta 330.000 hektolitara,
* Hladnjača kapaciteta 700 tona.
* Ribnjak u kome se godišnje proizvede 80 tona kalifornijske pastrmke.

***Ugostiteljstvo i maloprodaja***

* Dva ugostiteljska objekta restoranskog tipa, sa ukupno 176 mjesta u zatvorenom i 350 mjesta na otvorenom prostoru – terase, bašte.
* Maloprodaja sa pet maloprodajnih objekata diskontnog tipa, ukupne površine 500m2.

***PRIHODI OD PRODAJE PROIZVODA I USLUGA***

"13 jul Plantaže" a.d. je u 2020. godini ostvarila ukupno 18.761.098€ prihoda, što je za 44% manje u odnosu na prethodnu godinu.

Prodajom flaširanih proizvoda ostvaren je prihod po sljedećim tržištima:

* Tržište Crne Gore : 5.672.614€ što je 53% manje u odnosu na prethodnu godinu. U strukturi ukupnog prihoda od prodaje flaširanih proizvoda, ovi prihodi učestvuju sa 39%.
* Tržište Srbije: ostvareno je 4.596.899€ što je 32% manje od ostvarenje u prethodnoj godini. Ovaj prihod, u ukupnom prihodu od prodaje flaširanih proizvoda učestvuje sa 41%.
* Ino tržište: 4.437.099€ što je za 41% manje u odnosu na prethodnu godinu. Ovaj prihod, u ukupnom prihodu od prodaje proizvoda vina i rakije učestvuje sa 30%.

 ***Struktura prihoda 01.01.2020.-31.12.2020.god.***

|  |  |  |  |  |
| --- | --- | --- | --- | --- |
| ***Red. br.*** | ***Stavke prihoda*** |  ***Ostvareno 2019*** |  ***Ostvareno 2020*** | ***Index***  |
| ***I*** | ***PRIHODI OD PRODAJE PROIZVODA I USLUGA*** | ***29.355.732*** | ***18.085.818*** | ***62*** |
| ***1*** | ***NA DOMAĆEM TRŽIŠTU*** | ***13.617.347*** | ***7.586.705*** | ***56*** |
| *1.1* | *Vina i rakije* | *12.142.966* | *5.676.102* | *47* |
| *1.2* | *Breskva* | *223.201* | *487.010* | *218* |
| *1.3* | *Grožđe* | *601.570* | *932.558* | *155* |
| *1.4* | *Riba* | *273.280* | *305.190* | *112* |
| *1.5* | *Lozni kalemovi* | *376.330* | *185.845* | *49* |
| ***2*** | ***NA STRANOM TRŽIŠTU*** | ***14.447.230*** | ***9.671.939*** | ***67*** |
| *2.1* | *Vina i rakije - Srbija* | *6.773.389* | *4.596.899* | *68* |
| *2.2* | *Vina i rakije - ostala ino tržišta* | *7.479.627* | *4.437.099* | *59* |
| *2.3* | *Breskva* | *16.474* | *129.165* | *784* |
| *2.4* | *Grožđe* | *177.740* | *508.776* | *286* |
| ***3*** | ***PRIHODI OD USLUGA*** | ***1.291.155*** | ***827.174*** | ***64*** |
| *3.1* | *Usluge zakupa* | *49.941* | *37.625* | *75* |
| *3.2* | *Ugostiteljske usluge* | *1.241.214* | *789.549* | *64* |
| ***II*** | ***DRUGI POSLOVNI PRIHODI*** | ***180.357*** | ***179.729*** | ***100*** |
| *1* | *Prihodi iz prethodnog perioda* | *14.226* | *11.325* | *80* |
| *2* | *Drugi poslovni prihodi* | *98.324* | *122.499* | *125* |
| *3* | *Maloprodaja*  | *67.807* | *45.905* | *68* |
| ***III*** | ***PRIHODI OD FINANSIRANJA*** | ***193.255*** | ***34.366*** | ***18*** |
| *1* | *Prihodi od kamata* | *49.382* | *34.281* | *69* |
| *2* | *Pozitivne kursne razlike* | *2.305* | *85* | *4* |
| *3* | *Prihod od dividende* | *141.568* | *0* | *0* |
| ***IV*** | ***VANREDNI PRIHODI*** | ***3.749.994*** | ***461.184*** | ***12*** |
|  |  | ***UKUPAN PRIHOD ( I+II+III+IV )*** | ***33.479.338*** | ***18.761.097*** | ***56*** |

|  |  |  |  |  |
| --- | --- | --- | --- | --- |
| ***V*** | ***PROMJENA VRIJEDNOSTI ZALIHA*** | ***41.481*** | ***3.257.488*** |  |
|  |  | ***SVE UKUPNO PRIHODI:*** | ***33.520.819*** | ***22.018.585*** | ***66*** |

***RASHODI***

Ukupni rashodi u 2020. godini iznosili su 40.987.804 €, što je 24% više od rashoda ostvarenih u prethodnoj godini.

***Struktura rashoda 01.01.2020.-31.12.2020.god.***

|  |  |  |  |
| --- | --- | --- | --- |
| ***Naziv troška*** | ***Ostvareno 2019*** | ***Ostvareno 2020*** | ***Index***  |
| ***UTROŠENI MATERIJAL I ENERGIJA*** | ***9.067.066*** | ***7.717.860*** | ***85*** |
| *Troš.osnovnog materijala - đubrivo* | *368.361* | *523.874* | *142* |
| *Troš.osnovnog materijala - zaštitna sredstva* | *1.456.275* | *1.450.615* | *100* |
| *Troš.osnovnog materijala - flaše* | *2.494.480* | *1.582.402* | *63* |
| *Troš.osnovnog materijala - čepovi* | *862.850* | *510.026* | *59* |
| *Troš.osnovnog materijala - etikete, akcizne markice* | *317.411* | *191.295* | *60* |
| *Troš.osnovnog materijala - alukapice* | *62.030* | *34.128* | *55* |
| *Troš.osnovnog materijala - u preradi* | *439.335* | *601.173* | *137* |
| *Troš.osnovnog materijala - ambalaža, palete* | *899.322* | *826.259* | *92* |
| *Troš.ostalog materijala - hidro, elektro, potrošni* | *555.663* | *458.634* | *83* |
| *Troš.ostalog materijala - kancelar, za higij, ugostit.* | *65.329* | *51.618* | *79* |
| *Troš.ostalog materijala - rezervni djelovi* | *212.013* | *235.292* | *111* |
| *Troškovi energije - gorivo i mazivo* | *363.243* | *305.412* | *84* |
| *Troškovi energije - mazut i gas* | *20.439* | *14.955* | *73* |
| *Troškovi energije - električna energija* | *880.308* | *886.744* | *101* |
| *Troškovi energije - voda* | *70.006* | *45.433* | *65* |
| ***TROŠKOVI RADNE SNAGE*** | ***14.581.020*** | ***11.831.255*** | ***81*** |
| *Bruto zarade - stalno zaposleni* | *9.888.263* | *7.725.440* | *78* |
| *Bruto zarade - povremeni poslovi* | *4.113.117* | *3.722.405* | *91* |
| *Ostali lični rashodi i naknade* | *579.640* | *383.411* | *66* |
| ***AMORTIZACIJA*** | ***2.932.583*** | ***3.039.211*** | ***104*** |
| ***REZERVISANJA*** | ***239.423*** | ***5.307.933*** |  |
| ***OSTALA POSLOVNA TEREĆENJA*** | ***5.106.337*** | ***11.451.639*** | ***224*** |
| *Troškovi transportnih i PTT usluga* | *497.168* | *200.265* | *40* |
| *Troškovi investicionog održavanja* | *108.880* | *128.695* | *118* |
| *Troškovi zakupnina* | *70.261* | *63.016* | *90* |
| *Troškovi sajmova, reklame i propagande* | *646.357* | *686.171* | *106* |
| *Troškovi neproizvodnih usluga* | *842.540* | *910.387* | *108* |
| *Troškovi komunalnih usluga* | *107.131* | *117.359* | *110* |
| *Troškovi reprezentacije* | *110.802* | *75.591* | *68* |
| *Troškovi platnog prometa* | *89.752* | *79.688* | *89* |
| *Troškovi ostalih usluga* | *467.359* | *371.630* | *80* |
| *Troškovi poreza na imovinu* | *110.200* | *686.987* | *623* |
| *Ostali rashodi* | *201.500* | *405.482* | *201* |
| *Otpis potraživanja od kupaca* | *39.456* | *1.675.821* |  |
| *Troškovi donacija i sponzorstava* | *237.408* | *147.334* | *62* |
| *Troškovi usklađivanja vrijednosti imovine* | *901* | *669.705* |  |
| *Otpis sitnog inventara, autoguma i sl.* | *202.646* | *177.055* | *87* |
| *Rashodi iz ranijih godina* | *935.976* | *4.717.897* | *504* |
| *Nabavna vrijednost prodate robe* | *437.999* | *338.558* | *77* |
| ***FINANSIJSKI RASHODI*** | ***1.124.489*** | ***1.639.906*** | ***146*** |
| ***UKUPNO :*** | ***33.050.918*** | ***40.987.804*** | ***124*** |

***BILANSA USPJEHA „13 JUL - PLANTAŽE„ a.d. za 2020.god.***

 *- € -*

|  |  |
| --- | --- |
| POZICIJA | Iznos |
| Tekuća godina | Prethodna godina |
| 2 | 5 | 6 |
| 1. Prihodi od prodaje - neto prihod | **18.023.391** | **29.086.865** |
| 2. Promjena vrijednosti zaliha gotovih proizvoda i nedovršene proizvodnje | **3.257.488** | **41.481** |
| 3. Prihodi od aktiviranja učinaka i robe | **158.129** | **355.975** |
| 4. Ostali prihodi iz poslovanja | **545.212** | **3.843.242** |
| 5. Troškovi poslovanja | **19.723.349** | **15.727.519** |
| 6. Troškovi zarada, naknada zarada i ostali lični rashodi | **11.831.255** | **14.581.020** |
| 7. Rashodi po osnovu vrijednosnog usklađivanja imovine (osim finansijske) | **177.934** | **203.546** |
| 8. Ostali rashodi iz poslovanja | **6.946.534** | **1.414.341** |
| **I. Poslovni rezultat** | **-16.694.853** | **1.401.137** |
|  9. Prihodi po osnovu učešća u kapitalu | **0** | **141.568** |
| 10. Prihodi od ostalih finansijskih ulaganja i zajmova (kamate, kursne razlike i efekti ugovorene zaštite) | 34.281 | 49.382 |
| 11. Ostali prihodi po osnovu kamata, kursnih razlika i drugih efekata ugovorene zaštite | 85 | 2.306 |
| 12. Vrijednosno usklađivanje kratkoročnih finansijskih sredstava i finansijskih ulaganja koji su dio obrtne imovine | -668.826 | 0 |
| 13. Rashodi po osnovu kamata, kursnih razlika i drugih efekata ugovorene zaštite  | 1.639.906 | 1.124.489 |
| **II. Finansijski rezultat** | **-2.274.365** | **-931.233** |
| **III. Rezultat iz redovnog poslovanja prije oporezivanja** | **-18.969.219** | **469.904** |
| **IV. Neto rezultat poslovanja koje je obustavljeno** | 0 | 0 |
| **V. Rezultat prije oporezivanja** | **-18.969.219** | **469.904** |
| **14. Poreski rashod perioda**  | **-92.504** | **313.492** |
| 1. Tekući porez na dobit | 0 | 222.476 |
| 2. Odloženi poreski rashodi ili prihodi perioda | -92.504 | 91.016 |
| **15. Dobitak ili gubitak nakon oporezivanja** | **-18.876.715** | **156.412** |

***BILANSA STANJA „13 JUL - PLANTAŽE„ a.d. na dan 31.12.2020.god.***

|  |  |
| --- | --- |
| POZICIJA | Iznosi |
| Tekuća godina | Prethodna godina |
| 2 | 5 | 6 |
| **AKTIVA** |  |  |
| **A. NEUPLAĆENI UPISANI KAPITAL** |  |  |
| **B. STALNA IMOVINA** | **74.591.198** | **76.852.725** |
| I NEMATERIJALNA ULAGANJA | 13.837 | 15.602 |
| II NEKRETNINE, POSTROJENJA, OPREMA I BIOLOŠKA SREDSTVA | 72.355.159 | 73.749.280 |
| III DUGOROČNI FINANSIJSKI PLASMANI I DUGOROČNA POTRAŽIVANJA | 2.222.203 | 3.087.842 |
| **C. ODLOŽENA PORESKA SREDSTVA** | **317.538** | **0** |
| **D. OBRTNA SREDSTVA** | **59.588.590** | **67.418.683** |
| I. ZALIHE | **51.797.511** | **48.451.441** |
| II. KRATKOROČNA POTRAŽIVANJA | 5.969.561 | 15.737.450 |
| III. KRATKOROČNI FINANSIJSKI PLASMANI | 1.664.181 | 1.607.620 |
| IV. GOTOVINA NA RAČUNIMA I U BLAGAJNI | 157.338 | 1.622.172 |
| V. STALNA SREDSTVA NAMJENJENA PRODAJI I POSL. KOJE JE OBUSTAVLJENO | 0 | 0 |
| **E. AKTIVNA VREMENSKA RAZGRANIČENJA** | **26.702** | **981.177** |
| **F. UKUPNA AKTIVA** | **134.524.029** | **145.252.584** |
| **PASIVA** |  |  |
| **A. KAPITAL** | **89.894.644** | **109.210.462** |
| I. OSNOVNI KAPITAL | **91.653.589** | **91.653.589** |
| II. NEUPLAĆENI UPISANI KAPITAL | 0 | 0 |
| III. EMISIONA PREMIJA | 0 | 0 |
| IV. REZERVE | **6.617.997** | **7.057.100** |
| VI. NERASPOREDJENI DOBITAK ILI GUBITAK | **-8.376.943** | **10.499.772** |
| VIII. UČEŠĆE KOJE NE OBEZBJEĐUJE KONTROLU | 0 | 0 |
| **B. DUGOROČNA REZERVISANJA I DUGOROČNE OBAVEZE** | **19.291.431** | **15.143.719** |
| I. DUGOROČNA REZERVISANJA  | 3.720.363 | 335.374 |
| II. DUGOROČNE OBAVEZE | 15.571.069 | 14.808.344 |
| **C. ODLOŽENE PORESKE OBAVEZE** | **2.736.550** | **2.511.516** |
| **D. DUGOROČNI ODLOŽENI PRIHODI I PRIMLJENE DONACIJE** | **0** | **0** |
| **Е. KRATKOROČNA REZERVISANJA I KRATKOROČNE OBAVEZE** | **22.444.548** | **18.221.210** |
| I KRATKOROČNA REZERVISANJA | 1.775.394 | 0 |
| II KRATKOROČNE OBAVEZE  | 20.669.153 | 18.221.210 |
| **F. PASIVNA VREMENSKA RAZGRANIČENJA**  | **156.856** | **165.678** |
| **G. UKUPNA PASIVA** | **134.524.029** | **145.252.584** |

***PREGLED INVESTICIONIH ULAGANJA „13 jul – Plantaže“ a.d. u 2020. godini***

Da bi zadržali poziciju lidera u vinogradarsko-vinskom sektoru, da bi naš proizvod u svakom momentu, a posebno u budućnosti, ostao konkurentan kao danas, mi u kontinuitetu investiramo u proizvodne kapacitete, u prerađivačke kapacitete, u zaposlene, u tržište.

U 2020.godini smo uložili:

* Podizanje zasada vinograda i voćnjaka: 1.205.919 €
* Oprema: 1.498.541 €
* Građevinski radovi: 389.199 €
* Usluge: 66.750 €

Time su u 2020. godini realizovane investicije u iznosu od 3.160.409 €.

*Pregled investicionih ulaganja (€) od 2008-2020.god*